جواو جيلبيرطو

جواو جيلبيرطو پرادو پيريرا دو وليڤيرا، المعروف ب جواو جيلبيرطو، هو مغني بريزيلي تزاد 10 يونيو 1931 ف جوازيرو فولاية باهيا و مات 6 يوليوز 2019 ف ريو دي جانيرو. ف 1958، غادي يتدار عليه اقبال ف لبرازيل معا اغنية شيݣا دو ساوداد ("Chega de saudade")، ولكن حتال 1964 فين غادي يولي مشهور عالميا معا اغنية "الدرية بنت ايبانيما" ("A Garota de Ipanema") فين لعب معاه سطان ݣيتز. من بعد، هاد الاغنية غناوها بزاف ديال الناس ب لغات خرين ف لعالم، و منهوم مغنيين كبار بحال فرانك سيناطرا، نات كينݣ كول و حتا ايلا فيتزجيرالد. حياتو. كيفاش بدا بوحدو و علم راسو. جواو جيلبيرتو تزاد فولاية باهيا. التربية الموسيقية تدارت غي ملي كان كيسمع الموسيقى من عند واحد الجيران ديالو كيطلق الموسيقى فواحد الباف فالزنقة، و كيطلق موسيقات مختالفين. ملي كانت عندو 14 عام، جدو عطاه اول ݣيطار ديالو. ف 18 عام غادي يخرج من الفيلاج لي كان تزاد فيه باش يمشي للمدينة صالفادور دو باهيا. تعلم الݣيطار راسو و مشا ف 1950 لريو دو جانيرو، و ولا مغني فراديو، و تشهر اول مرا معا واحد الجروب سميتو اوس ݣاروتوس دو روا (Os Garotos de Lua) (ولكن كان كايغني فواحد الستيل مبدل علا تشهر بيه لي هوا البوصا نوڤا لي بداها ف 1958) و لكن جراو عليه مورا عام و مورا غير جوج ديال الطراكات. جواو انسان كيبغي داكشي يكون مثالي وماكانش عاجبو داكشي لي كيدير، اذن مشا بقا عايش سنين بوحدو باش يلقى الطريقة ديال عزف الݣيطار لي غادا تشهرو و ترجعو اسطروة البوصا نوڤا. المجهودات ديالو غادين يبانو انطلاقا من 1957، خصوصا مورا ماتلاقا معا الملحن طوم جوبيم لي دار معاه اول طراكات ديال البوصا نوڤا، فلول بدا كيلعب غير الݣيطار ف واحد الديسك ديال ايليزابيث كاردوسو ("Canção do Amor Demais") لحْنو جوبيم و الشاعر فينيسيوس دو مورايس. سجل 3 ديال دياسك ف ڤينيل ف 1958، ملي كان فلابيل سميتو اوديون. اندري ميداني لي كان مسؤول ديال ماركوتينغ كان كيعطي فابور الڤينيلات ديال جواو لدراري ديال الكوليج، و هادشي لي وصل واحد الديسك ديالو للشهرة، ديسك سميتو شيݣا دو ساوداد ("Chega de saudade") الكاريير ديالو بدات كاتجهد فلبرازيل بصيفتو ݣيتاريست و مغني و حتا الجونر جديد لي صاوب، البوصا نوڤا تاهوا بدا كيتشهر. جواو كيديو علا هاد الجونر بانه غير واحد السامبا ساهلا كاتعزفها بنوطة موسيقية وحدة. اول البوم ديال جواو عرف اقبال كبير بزاف فلبرازيل، و محسوب اول البوم ديال بوصا نوڤا علا حقها و طريقها، و فيه بزاف ديال الدياسك لي ولاو مشهورين بزاف بحال شيݣا دو ساوداد "Chega de saudade"، ديسافينادو "Desafinado"، روزا مورينا "Rosa morena"، بريݣاس نونكا مايس "Brigas nunca mais" خرج جوج ديال الڤينيلات خرين: او امور و سوريسو ي ا فلور ف 1960 و جواو جيلبيرتو ف 1961. كانو فيهوم بزاف ديال دياسك مكومپوزينهوم جوبيم و مورايس ("Corcovado، Insensatez، O amor em paz")، اغاني ديال ولدهم الكبير دوريڤال كايمي ("Samba da minha terra، Saudade da Bahia، Rosa Morena")، اغاني ديال السامبا ديال 1930 ("A primeira vez")، و حتا كومپوزيسيون جداد ديال كارلوس ليرا ("Você e eu، Coisa mais linda")، كلهم خدمهم بطريقتو الجديدة. الستيل ديالو الجديد نقدرو نلخصوه فالسامبا التقليدية مخدومة بالݣيطار. ملي كان داير دورة فطاليان كي غني فيها ف 1961، كتاشف الاغنية ديال برونو مارتينو سميتها استات ("Estate") لي غادي يخدمها علا طاريقتو و يرجعها للبوصا نوڤا لي غادا تولي ديسك مشهور بزاف و غادي يخدموه بزاف ديال الفنانين الكبار ديال الدجاز، بحال شيت باكر، ميشيل پيتروشياني و توتس تييلمانس ف ميريكان. ابتدائا من 1962، بوصا نوڤا بدات كاتعجب بزاف ديال اللعابا ديال الدجاز ف ميريكان، بحال صتان جيتز، اذن جواج و جوبيم مشاو ل ميريكان و بداو كيخدمو علا واحد لالبوم سميتو جيتز/جيلبيرتو لي ولا هو اكثر البوم تباع فدجاز، و فهاد البوم غنات حتا مرات جواو، استرود و تما فين بدات كاريير ديالها كمغنية، غنات فواحد الديسك لي تشهر بزاف لي هوا الدرية بنت ايپانيما ("A Garota de Ipanema/ The Girl from Ipanema")، هاد الديسك كان عندو اقبال كبير بزاف لدرجة تلعب ف كارنيغي هال "(Carnegie Hall)"، 9 اكتوبر 1964. واحد الالبوم ثاني ديال هاد جوج سميتو جيتز/جيلبرتو نسخة 2 غادي يخرج ف 1966. خرج من الساحة الفنية شوية. جواو جيلبرتو بقا كيلعب فالستينات ولكن مخرج البوم جديد حتال 1970 ملي كان ساكن فلميكسيك، سميتو ("Ela é Carioca") لالبوم لي سميتو "جواو جيلبرتو" لي مكنيين عليه لالبوم لول الترجيبي ديال بوصا نوڤا خرج ف 1973. كان عندو واحد اللحن خفيف و هادئ ممكن يكون حتا روحاني شوية. هاد لالبوم كان مختالف شوية علا داكشي لي كان كيدير جواو قبل. لالبوم كان عندو اقبال كبير، و فبرازيل كينين بزاف كيجيهم هو احسن واحد خرج جواو. عاود تلاقا معا ستان جيتز. خرج واحد كولاب جديدا ف 1976 لي سميتها "احسن ماكين فالعالَمَيْن" "The Best of Two Worlds" لي كان فيه ستان جيز و فين غنات مرتو تانيا ميوشا لي تزوج بيها ف 1965. فين الموسيقى ديالو ولات مكتملة. اموروصو، لي تصاوبات ف 1977، زادت علا هاد الالحان ديال جواو لي فيهم الݣيطار ولغنا واحد اللحن جديد ديال كلوس اوݣرمان، لي فايت ليه خدم معا طوم جوبيم. هاد لالبوم لي دار جديد فيه اغاني تشهرو بحال "Retrato em branco e preto et Triste" لي جديد فهاد لالبوم و تعاود فيه بزاف هوا ان بزاف ديال الكومپوزيسيون صاوبهم ليه جوبيم، و دكشي لاخر يا شي موسيقا ديال الصامبا قديمة و لا شي اغاني خرين عالميين لي كانو مشهورين ف 1980 خرج واحد لالبوم مع جيلبيرتو جيل، كايطانو ڤيلوصو و ماريا بيتانيا، سميتو برازيل، هاد لي خدمو معاه كيتعتابرو الجيل الجديد ديال الموسيقى البرازيلية (كيتسمى الحركة طروپيكاليست). خدم حتا دياسك قدام معروفين ديال برازيل بحال "Aquarela do Brasil، No tabuleiro da Bahiana et Bahia com H"، و هادشي لي خلا لالبوم واحد المرجع ديال الموسيقى البرازيلية و كاتورينا الروح ديال البرازيل ف 1991، لالبوم "جواو" كان اول البوم ديالو مافيه حتا ديسك ديال طوم جوبيم، ولكن رجع ف 1999 فواحد الديسك سميتو "Voz et Violao" لي صاوبو كايطانو ڤيلوصو و هو كيعاود يقاد دياسك قدام ديالو "Chega de saudade" "and Desafinado" الشخصية ديال جواو جيلبيرتو كانت فشكل بزاف، كان كيبغي يكون كولشي يكون مقاد بزاف بدون حتا خطا، و كان معروف عليه انه انعزالي و موسوس باش يكون كلشي علا حقو و طريقو. كان سكن ف واحد لوطيل واعر ف ريو دا جانيرو لسنوات و ماكيبغي يدير حتا انتيرڤيو معا حتا واحد، و قليل فين كان كيخرج للزنقة من داك لوطيل ݣاع. و كان حتا فلي كونصير ديالو ايلا كان الصداع بزاف ولا كان داكشي ديال الصوت ممقادش بزاف كيحبس و كيمشي بحالو بلاما يكمل. و لكن واخا هكاك بقا كيدير بزاف ديال لي كونصير فلبرازيل و حتا ف دول خرين فالمدون الكبار ديالهم. الكونصيرات ديالو كيكون غالبا فيهم ساعتاين، و بزاف من هاد لي كونصير مازال مسجلين دابا بحال : "Prado Pereira de Oliveira (1980)، Live in Montreux (1986)، Eu Sei Que Vou Te Amar (1994)، Live at Umbria Jazz (2002) and In Tokyo (2004)" ف 2009، واحد المقطع ديالو لي مشهور بزاف تلاح فواحد السيت برازيلي فابور، و عجب الناس بزاف و بلخصوص هادوك لي كايبغيو يديرو كوليكسون ديال الدياسك. هاد المقطع تصاوب عند واحد الفوطوغراف سميتو شيكو پيريرا ف1958، و تصاوب غي اسابيع قليلة قبل مايلوح هاداك الديسك ديالو التاريخي و لي مشهور بزاف "Chega de Saudade، " ابتداء من بداية 2010، بزاف ديال كومپيلاسيون (التجميع) ديال الدياسك ديالو و لالبومات بداو كيخرجو ف سيديات و الڤينيل حيت مابقاتش عليهم حقوق النشر حيت قدامو. و هاد لي خرجو كانو فيهم حتا فيرسيونات قلال فين تلاحو فشي بلاسا، و لي كانو غناوهم مغنيين برازيليين معروفين بحال "Elizeth Cardoso، Joao Donato، Sergio Mendes، Sylvia Telles o Carlos Lyra" ف 2015، جوج ديال لي كونصير ديال جواو تسجلو ف 1962 و 1976 تصاوبو فڤينيل، و خرجو ف فبراير، كان الهفد ديالهم هوا يلوحو اول تسجيل ديال الاغنية ديالو الاسطورية"A Garota de Ipanema" و لي غناوها "Antonio Carlos Jobim e Vinicius de Moraes" و الثاني خرج ف ابريل بمناسبة عيد الوطني لمحلات ديال السيديات و الموسيقى فميريكان، كان فيه 4 ديال دياسك موخودين من واحد الكونصير كان معا صتان جيتز ف سان فرانسيسكو ف 1976، لي رجع الناس لداك الوقت ديال جيتز/جيلبيرتو. لارشيف ديال هاد الكونصير غادي يتصاوب فڤينيل و ف سيدي و غادي يخرج ف 2016 جواو غنا بالبرتقيزية، بلونغلي، بطاليانيا و الفرونسي العائلة و الحياة الخاصة. جواو جيلبيرتو تزوج جوج خطرات، فلول معا "Astrud Gilberto" (1959-1963) و من بعد معا "Miucha" (1965-1971)، و كان مصاحب و عايش معا "Maria do Céu Harris" (1984-2003) و فلخر بقا مصاحب معا "Claudia Faissol" (2003-2017) ملي قربلها معا هادي، رجع "Maria do Céu Harris" من يونيو 2017 حتا مات. الشخصية ديالو لي فشكل و كيفاش ساد علا راسو تاهيا عاوناتو باش ولا مشهور، بزاف ديال المرات كان تافق باش يدير شي كونصير فلخر مامشاش ليهم و هادشي خلاه تكون ضضو بزاف ديال الدعاوي القضائية، و خلاتو يبقا بلا ريال بلا جوج. ملي مشا من لبرازيل ف 1962، سكن ف نيويورك "(1962-1969)"، فميكسيكو (1969-1972)، رجع لنيويورك (1972-1979) و رجع فلخر ل ريو 1979 جواو ولد 2 ديال دراري و درية، "Joao Marcelo Gilberto (1960)، Bebel Gilberto (1966)، Luisa Carolina Gilberto (2004)" معزوفات موسيقيا. جواو كانعرفو غي 12 معزوفة ديالو، 7 منهوم صاوبهم هوا فكاريير ديالو، و كولهوم قادوهوم"Ithamara Koorax w Juarez Moreira" ف البوم ديالهم "Bim Bom : The Complete Joao Gilberto Songbook (Motéma Music، 2009)"، من غير "Je vous aime beaucoup Japao" ف لافلام. ف كونصيرات لي دازو ف تلفازة. 1966 : "O fino da bossa" (TV Record) - invité d'Elis Regina